text: Brandalarm på fabrik
  26 november 2012 kl. 10.14
  Mandag morgen blev brandvæsenet alarmeret via 112 til virksomheden GKN Wheels i Nagbøl.
  Det betød, at otte udrykningskøretøjer fra brandvæsenet og politiet suste af sted fra Vamdrup, Lunderskov og Kolding mod Nagbøl, oplyser Netavisen i Vamdrup.
  Årsagen til alarmen var røgudvikling fra et malerværksted på fabrikken i nærheden af kemikalier.
  Det viste sig, at der var opstået ild i udsugningsanlægget fra malerværkstedet.
  Ilden blev slukket uden der skete større skader, fortæller Netavisen.
  